section_heading: Sajam
paragraph_text: Houtem Jaarmarkt je posljednja velika tržnica stoke i čistokrvnih konja na otvorenom u Belgiji. Na stotine trgovaca stokom s ponosom svoje životinje izvode pred sudce, druge trgovce, farmere i oko 50.000 posjetitelja-entuzijasta. Ljudi znaju proputovati cijelu Belgiju kako bi obišli oko 500 štandova sa stokom i druge trgovce kako bi iskusili trgovinu koja se još uvijek temelji na starim tehnikama cjenkanja pljeskanjem rukama. Tijekom njega se proda oko 600 konja i skoro duplo više goveda, što ga čini presudnim u kalendaru profesionalnih trgovaca stokom. Svake godine neka druga europska regija je pozvana da predstavi svoje znamenitosti, regionalne proizvode i obrtništvo, što omogućava uzgajačima, farmerima i obrtnicima različitih nacionalnosti priliku da se upoznaju i druže.